
Për PëRCAKTIMIN E KRITEREVE Të KONKURRIMIT PëR DHëNIEN ME QIRA, ME ÇMIMIN 1 (NJë) EURO, Të SIPëRFAQES 131 659 M2, NGA E CILA 71 965 M2 JANë Në ADMINISTRIM Të NDëRMARRJES Së PRODHIMIT Të ÇELIQEVE, ELBASAN, DHE 59 694 M2 Në ADMINISTRIM Të SHOQëRISë “KOMBINATI ENERGJETIK” SHA ELBASAN

Në mbështetje të nenit 100 të Kushtetutës dhe të aktit normativ nr. 4, datë 9.7.2008 të Këshillit të Ministrave “Për privatizimin dhe dhënien në përdorim shoqërive tregtare dhe institucioneve shtetërore, të ndërmarrjeve apo objekteve të veçanta, mjeteve të xhiros së këtyre ndërmarrjeve”, të miratuar me ligjin nr. 9967, datë 24.7.2008 dhe në vijim të kreut V të vendimit nr. 529, datë 8.6.2011 të Këshillit të Ministrave “Për përcaktimin e kritereve, të procedurës dhe mënyrës së dhënies me qira, enfiteozë apo kontratave të tjera të pasurisë shtetërore”, me propozimin e Zëvendëskryeministrit dhe Ministër i Ekonomisë, Tregtisë dhe Energjetikës, Këshilli i Ministrave

VENDoSI:

1. Miratimin e kritereve për dhënien me qira, me çmimin 1 (një) euro/kontrata, të sipërfaqes prej 131 659 (njëqind e tridhjetë e një mijë e gjashtëqind e pesëdhjetë e nëntë) m2, nga e cila 71 965 (shtatëdhjetë e një mijë e nëntëqind e gjashtëdhjetë e pesë) m2 në administrim të Ndërmarrjes së Prodhimit të Çeliqeve, Elbasan dhe 59 694 (pesëdhjetë e nëntë mijë e gjashtëqind e nëntëdhjetë e katër) m2 në administrim të shoqërisë “Kombinati Energjetik” sh.a. Elbasan, me qëllim zhvillimin e veprimtarive prodhuese, si më poshtë:
a) Investimi 			50 pikë;
b) Punësimi			30 pikë;
c) Koha e fillimit të punës	20 pikë.
2. Për dhënien me qira të zbatohen procedurat e përcaktuara në vendimin nr. 529, datë 8.6.2011 të Këshillit të Ministrave.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

